SL Uradni list Evropske unije C 32/11

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2006/C 32/04)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„CORDEIRO DE BARROSO“, „ANHO DE BARROSO“ ALI „BORRÊGO DE LEITE DE BARROSO“

št. ES: PT/00231/6.5.2002

ZOP ( ) ZGO (X)

Ta povzetek je napisan zgolj z namenom informiranja. Vsi zainteresirani za podrobnejše informacije, in zlasti proizvajalci zadevnih ZOP in ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1).

1. Pristojna služba države članice:

Ime: Instituto de Desenvolvimento Rural e Hidráulica Naslov: Av. Afonso Costa, n.o 3, P-1949-002 Lisboa Tel.: (351) 21 844 22 00 Fax: (351) 21 844 22 02 e-naslov: idrha@idrha.min-agricultura.pt

2. Vlagatelj:

2.1. Naziv: Cooperativa Agrícola de Produtores de Batata para Semente de Montalegre crl

2.2. Naslov:

Rua General Humberto Delgado, P-5470-247 Montalegre Tel.: (35-1) 276 51 22 53 Faks: (35-1) 276 51 25 28 e-naslov: quadrimonte@iol.pt

2.3. Sestava: proizvajalec/predelovalec (X) drugi ( )

3. Vrsta proizvoda:

Razred 1.1 – sveže meso (in drobovina)

4. Specifikacija:

(Povzetek pogojev iz člena 4(2)):

4.1. Ime:

„Cordeiro de Barroso, Anho de Barroso ali Borręgo de leite de Barroso“

4.2. Opis: Meso, pridobljeno z rezanjem trupov ovnov ali ovc – križancev med Churra Gelga in Bordaleira de Entre Douro e Minho – tradicionalno (tj. neintenzivno) rejenih na območju proizvodnje, zaklanih pri največ 4 mesecih, s težo trupa 4-12 kg. Tudi pri navadnem kuhanju je meso mehko, sočno in zelo okusno, z značilno aromo, ki je odraz proizvodnje in načina krmljenja živali. Trupi so glede na težo razvrščeni v tri skupine: A (4.0-7.0 kg), B (7.1-10 kg) ali C (10.1-12.0 kg).

4.3. Geografsko območje: Geografsko območje proizvodnje, v katerem so rojene, rejene in zaklane ovce Cordeiro de Barroso, trupi razrezani in meso pakirano, zajema območje Vila Real z občinami Boticas, Chaves, Mondim de Basto, Montalegre, Murça, Ribeira de Pena, Valpaços in Vila Pouca de Aguiar. Čeprav območje, znano kot Barroso, običajno vključuje le občine Boticas, Chaves and Montalegre, so v tem primeru, ker so oblikovani enaki pogoji za rejo ovc in proizvajajo trupe enake kakovosti, navedene sosednje občine (glej zgoraj).

4.4. Dokazilo o poreklu: Geografska označba se sme uporabiti le pri trupih živali, rojenih in rejenih na kmetijah, ki izpolnjujo vse zahtevane pogoje: biti morajo na geografskem območju proizvodnje, ustrezati morajo uporabnim pravilom za zdravje in prehranjevanje živali, biti morajo v skladu s specifikacijo in certificiranjem ter nadzornim sistemom, določenim v Regras de Controlo e Certificação do Cordeiro de Barroso. Certifikacijska oznaka je na vsaki embalaži oštevilčena, da je tako možno ugotoviti poreklo proizvoda na vsaki stopnji pridelovalne verige, tj. vse nazaj do gospodarstva.

4.5. Metoda pridobivanja: Meso se pridobiva z rezanjem trupov ovc, križancev med Churra Galega in Bordaleira de Entre Douro e Minho. Ovce so proizvedene in rejene v skladu s tradicionalnimi metodami in zaklane po 30-120 dneh v klavnici, ki ima številko odobritve, deluje v skladu z veljavno zakonodajo, je odobrena pri Evropski skupnosti, je na geografskem področju proizvodnje in jo je zadevna skupina proizvajalcev posebej odobrila. Živali morajo biti pred zakolom omrtvičene. Zakol se izvede v neprekinjenih serijah, v vsaki seriji so le ovce posameznega odobrenega proizvajalca. Tehnik iz službe za certificiranje ali ustrezno pooblaščen predstavnik je prisoten ves čas klanja, da se prepriča o pravilnem delovanju klavnice in o ustreznosti dokumentacije. Takoj po pregledu post mortem, ki sledi zakolu, se trupi ali kosi hladijo do temperature 4 °C ali manj (± 1 °C). V skladu z zakonodajo, ki se uporablja, mora doseči temperatura celotnega trupa 7 °C v manj kot 12 urah, relativna vlažnost pa znašati do odpreme 85-90 %.

Rezanje in embaliranje je treba izvesti na določenem geografskem območju, kakor je opisano zgoraj, da so zagotovljeni sledljivost in nadzor izvora ter posebnih lastnosti proizvoda.

4.6. Povezava: Proizvodnja mesa Cordeiro de Barroso je tesno povezana in odvisna od uporab neobdelanega zemljišča, naravnih in izboljšanih travnikov in spontanega rastja v regiji Barroso. Značilni ekosistem te regije, skupaj s poznavanjem lokalnih postopkov v ovčereji, omogoča proizvodnjo mesa, značilnega za to regijo. Za to regijo je značilna ekstenzivna ovčereja in uporaba posebnih virov, kar več desetletij prispeva k proizvodnji ovc, tradicionalnega tipa. Ovčereja se je dolgo izvajala v regiji in je bila tesno povezana z lokalno prakso paše. Zaradi svoje arome in strukture je bilo meso Cordeiro de Barroso vedno pomembna lokalna hrana, posebej ob praznikih. Ovca je v regiji Barrosa v lokalni tradiciji visoko cenjena, tako da jo včasih ob posebnih priložnostih ponudijo kot darilo.

4.7. Organ, pooblaščen za preverjanje skladnosti proizvodovs specifikacijo::

Ime: Tradição e Qualidade — Associação Interprofissional para Produtos Agro-Alimentares de Trás-os-Montes Naslov: Av. 25 de Abril, 273 S/L, P-5370 Mirandela Tel.: (351) 278 261 410 Faks: (351) 278 261 410 e-naslov: tradição-qualidade@clix.pt

Tradição e Qualidade je priznan s standardom 45011:2001.

4.8. Označevanje: Po registraciji v Skupnosti morajo biti na nalepki besede „Cordeiro de Barroso (PGI)“, zaščitni znak proizvoda in zaščitni znak Skupnosti.

CORDEIRO DE BARROSO

Indicação Geográfica

Etiketa vsebuje prav tako oznako certificiranja, ki mora vsebovati ime produkta in zahtevane navedbe, ime nadzornega organa in serijsko številko (številčno ali abecedno-številčno oznako, ki omogoča sledljivost proizvoda).

4.9. Nacionalne zahteve: —

(1) Evropska komisija, Generalni direktorat za kmetijstvo - Enota za kakovost kmetijskih proizvodov - B-1049 Bruselj.